বাদ শুভমন, ফিরলেন ইশান! বিশ্বকাপের জন্য কেমন হল ভারতের স্কোয়াড?

ওয়েব ডেস্ক: দক্ষিণ আফ্রিকার বিরুদ্ধে টি-২০ সিরিজ জয়ের পরদিনই আসন্ন টি-২০ বিশ্বকাপের (ICC T20 World Cup 2026) জন্য ভারতের স্কোয়াড (India Squad For T20 World Cup 2026) ঘোষণা করল বিসিসিআই (BCCI)। আর সেখানেই রয়েছে বিরাট চমক। ধারাবাহিকভাবে টি-২০ ক্রিকেটে খারাপ পারফরম্যান্সের জন্য বিশ্বকাপ থেকে বাদ পড়লেন ভারতের টেস্ট ও ওডিআই অধিনায়ক শুভমন গিল (Shubman Gill) । সেই সঙ্গে বাদ পড়লেন জিতেশ শর্মাও। তবে স্কোয়াডে কামব্যাক করলেন ইশান কিষন। ঘরোয়া ক্রিকেটে আগুন পারফরম্যান্সের সুবাদে ফের জাতীয় দলে প্রত্যাবর্তন ঘটল তাঁর। জানা গিয়েছে, এই স্কোয়াডই নিউজিল্যান্ডের বিরুদ্ধে আসন্ন টি-২০ সিরজেও খেলবে।

প্রোটিয়াদের বিরুদ্ধে রান না পেলেও অধিনায়ক হিসেবে রাখা হয়েছে সূর্যকুমার যাদবকেই। তবে শুভমন বাদ পড়াও সহ-অধিনায়ক হচ্ছেন অক্ষর প্যাটেল। টপ অর্ডারের জন্য রাখা হয়েছে অভিষেক শর্মা, সঞ্জু স্যামসন, ইশান কিষন এবং তিলক বর্মাকে। এদিকে অলরাউন্ডার হিসেবে স্কোয়াডে জায়গা পেয়েছেন হার্দিক পান্ডিয়া, শিবম দুবে, অক্ষর প্যাটেল এবং ওয়াশিংটন সুন্দর। ফিনিশার হিসেবে রিঙ্কু সিং ফিরেছেন স্কোয়াডে।

আরও পড়ুন: পাকিস্তানকে হারাতে মরিয়া বৈভব! কবে এশিয়া কাপের মেগা ফাইনাল?

এদিকে বোলিং বিভাগে প্রত্যাশামতোই নেতৃত্ব দেবেন জসপ্রীত বুমরা। তাঁর সঙ্গে পেস বিভাগে দেখা যাবে অর্শদীপ সিং এবং হর্ষিত রানা। সঙ্গে হার্দিক এবং শিবমকেও হাত ঘোরাতে দেখা যাবে। এদিকে স্পিন বিভাগে কুলদীপ যাদবের সঙ্গে দেখা যাবে বরুণ চক্রবর্তীকে। সেই সঙ্গে বিকল্প হিসেবে অক্ষর এবং ওয়াশিংটনকে দিয়েও বোলিং করানো যাবে।

একনজরে টি-২০ বিশ্বকাপের জন্য ভারতের স্কোয়াড

সূর্যকুমার যাদব (অধিনায়ক), অক্ষর প্যাটেল (সহ-অধিনায়ক), অভিষেক শর্মা, সঞ্জু স্যামসন, তিলক বর্মা, হার্দিক পান্ডিয়া, শিবম দুবে, রিঙ্কু সিং, জসপ্রীত বুমরা, হর্ষিত রানা, অর্শদীপ সিং, কুলদীপ যাদব, বরুণ চক্রবর্তী, ওয়াশিংটন সুন্দর, ইশান কিষন।